
ΑΠΟΦΑΣΕΙΣ 

Καταβολή διαφοράς σύνταξης σε συνταξιούχους Δι¬ 
καστές και Μέλη του Νομικού Συμβουλίου του Κρά¬ 
τους για το χρονικό διάστημα 1.12.91 - 31.12.95... 1 

Καταβολή διαφοράς σύνταξης σε συνταξιούχους Βου¬ 
λευτές για το χρονικό διάστημα 1.12.91 -31.12.95. 2 

Ορισμός Γραμματέατης Επιτροπής του άρθρου 7 του 
Ν. 2331/95. 3 


Καθιέρωση εργασίας, με αμοιβή πέραν της εβδομαδι¬ 
αίας, υποχρεωτικής για εβδομήντα (70) υπαλλή¬ 
λους διαφόρων κλάδων της κατηγορίας ΔΕ, της Δι¬ 
εύθυνσης Ελέγχου Συντήρησης Έργων της Περι¬ 


φέρειας Ανατολικής Μακεδονίας - Θράκης. 4 

Τροποποίηση της 2/69792/0094/7.10.99 απόφασης 

Υπουργού Οικονομικών. 5 

Διορισμός μέλους Δ.Σ. του Ιδρύματος Κρατικών Υπο¬ 
τροφιών. 6 

Τροποποίηση και συμπλήρωση Υπουργικής Απόφα¬ 
σης Καθορισμού Εφημερίας Νοσοκομείων Περιο¬ 
χής Αττικής. 7 

Καθορισμός της διαδικασίας και των αρμοδίων οργά¬ 
νων επιβολής στους εμπρηστές δασών διοικητικού 

προστίμου και αναπροσαρμογή αυτού. 8 

Συμπλήρωση απόφασης μεταβίβασης αρμοδιοτήτων 
στο Γενικό Γραμματέατου Υπουργείου Αιγαίου.... 9 
Σύσταση Νομικού Προσώπου Δημοσίου Δικαίου στο 
Δήμο Λεωνιδίου Νομού Αρκαδίας με την επωνυμία 

«Αθλητικός Οργανισμός Δήμου Λεωνιδίου». 10 

Χορήγηση άδειας λειτουργίας Μονάδος Φροντίδας 
Ηλικιωμένων στην Εταιρεία με την επωνυμία «ΧΡ. 
ΣΤΑΦΥΛΑ - Α. ΛΟΥΚΟΠΟΥΛΟΥ Ο. Ε.». 11 


ΑΠΟΦΑΣΕΙ Σ 

Αριθ. 71320 (1) 

Καταβολή διαφοράς σύνταξης σε συνταξιούχους Δικα¬ 
στές και Μέλη του Νομικού Συμβουλίου του Κράτους 
για το χρονικό διάστημα 1.12.91 -31.12.95. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Άρθρο 14παρ. 11 Ν. 1968/91 (ΦΕΚ.150/Α') 


2) Άρθρα 5 έως 12 β, 2198/94 (ΦΕΚ 43/Α') 

3) Άρθρα 31-32 Ν. 1914/90 (ΦΕΚ 178/Α') 

4) Την αριθ. 255/1992 Γνωμοδότηση του Νομικού Συμ¬ 
βουλίου του Κράτους. 

5) Τις αποφάσεις του Ελεγκτικού Συνεδρίου με τις οποί¬ 
ες έχουν επιδικασθεί ποσά ως διαφορά σύνταξης, υπέρ 
των συνταξιούχων Δικαστών για το χρονικό διάστημα από 
1.12.1991 - 31.12.1995 κατόπιν και των ρυθμίσεων δυνά¬ 
μει της υπ’ αριθμ. 205561/6279/0022/28.8.1995 κοινής 
απόφασης των Υπουργών Δικαιοσύνης και Οικονομικών. 

8) Τις εκκρεμείς απαιτήσεις των τέως Δικαστών και την 
ανάγκη ρύθμισης του τρόπου εξοφλήσεως τους. 

9) Το γεγονός ότι από τις ρυθμίσεις της απόφασης αυ¬ 
τής προκαλείται συνολική δαπάνη σε βάρος του κρατικού 
προϋπολογισμού ύψους 13 δις περίπου , η οποία θα κα¬ 
λυφθεί με έκδοση ειδικής σειράς ομολόγων του Δημοσί¬ 
ου, αποφασίζουμε: 

1. - Ποσά που έχουν επιδικασθεί με αποφάσεις του Ελε¬ 
γκτικού Συνεδρίου ως διαφορά σύνταξης, υπέρ των συ¬ 
νταξιούχων Δικαστών και μελώντου Νομικού Συμβουλίου 
του Κράτους για το χρονικό διάστημα από 1.12.1991 - 
31.12.1995, εξοφλούνται σε επτά (7) ισόποσες άτοκες 
εξαμηνιαίες δόσεις με ομόλογα λήξεως 2.1.2001, 
2.7.2001,2.1.2002, 2.7.2002, 2.1.2002, 2.1.2003, 2.7.2003 
και 2.1.2004. 

2. - Τα ίδια χρηματικά ποσά και με τον ίδιο τρόπο εξό¬ 
φλησης καταβάλλονται και σε συνταξιούχους Δικαστές 
για τους οποίους δεν έχει εκδοθεί απόφαση του Ελεγκτι¬ 
κού Συνεδρίου. 

3. - Η ονομαστική αξία των ομολόγων δεν θα είναι μικρό¬ 
τερη των δέκα χιλιάδων (10.000) δραχμών. Χρηματικά πο¬ 
σά κάτω των 10.000 δραχμών θα χορηγηθούν σε μετρητά. 

Τα ομόλογα της ειδικής σειράς θα εκδοθούν από την 
Δ/νση Δημοσίου Χρέους Δ23 σε άϋλη μορφή και θα δια¬ 
τεθούν μέσω του Συστήματος των 'Αυλων Τίτλων (Σ.Α.Τ.) 
από την Τράπεζα της Ελλάδος στους δικαιούχους συνο¬ 
λικά ,μέσω του Τραπεζικού Συστήματος. 

4. - Τα παραπάνω ποσά υπόκεινται στις προβλεπόμενες 
από τις κείμενες διατάξεις κρατήσεις επί των συντάξεων, 
καθώς και σε φορολογία εισοδήματος κατά το ήμισυ 
(50%). 

Κατά την καταβολή της κάθε δόσης θα παρακρατείται 
ως προκαταβολή , έναντι οφειλόμενου φόρου εισοδήμα¬ 
τος, ποσοστό 20%. 

5. -Όσοι από τους ανωτέρω δεν συνταξιοδοτήθηκαν όλο 
το χρονικό διάστημα από 1.12.1991 - 31.12.1995, θα δι¬ 
καιωθούν μέρος των ως άνω οφειλομένων ποσών, ανάλο¬ 
γα με το χρόνο συνταξιοδοτήσεώς τους. Για τον ακριβή 
υπολογισμό των οφειλόμενων ποσών κατά δικαιούχο επι¬ 
συνάπτεται πίνακας που εμφανίζει το κατά μήνα κατα¬ 
βλητέο ποσό και τους μήνες καταβολής του σε ονομαστι¬ 
κό ποσό, κρατήσεις και φορολογία εισοδήματος και κα¬ 
θαρό πληρωτέο ποσό και αποτελεί αναπόσπαστο τμήμα 
της παρούσας απόφασης. 

6. - Τα κατά τα ανωτέρω ποσά καταβάλλονται στους δι¬ 
καιούχους με την υπογραφή υπεύθυνης δήλωσης στην 
οποία θα αναφέρεται ότι δεν έχουν εισπράξει ούτε έχουν 
συμψηφίσει ούτε έχουν εκχωρήσει την απαίτηση τους αυ¬ 
τή, ότι αποδέχονται τις ρυθμίσεις της παρούσας απόφα¬ 
σης και ότι δεν έχουν καμιά άλλη απαίτηση εκ της αιτίας 
αυτής κατά το χρονικό διάστημα από 1.12.1991 - 
31.12.1995. 

Υποθέσεις που εκκρεμούν ενώπιοντων δικαστηρίων για 
απαιτήσειςτου ίδιου χρονικού διαστήματος, έκτης αιτίας 
αυτής τίθενται στο αρχείο, ελλείψει αντικειμένου συζητή- 
σεώς τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

- ♦ - 

Αριθ. 71324 (2) 

Καταβολή διαφοράς σύνταξης σε συνταξιούχους Βου¬ 
λευτές για το χρονικό διάστημα 1.12.91 -31.12.95. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Άρθρο 14παρ. 11 Ν. 1968/91 (ΦΕΚ.ΙδΟ/Α') 

2) Άρθρα 5 έως 12 β, 2198/94 (ΦΕΚ43/Α') 

3) Άρθρα 31-32 Ν. 1914/90 (ΦΕΚ 178/Α') 

4) Την αριθ. 255/1992 Γνωμοδότηση του Νομικού Συμ¬ 
βουλίου του Κράτους. 

5) Τις διατάξεις του Ζ' Ψηφίσματος της Ε' Αναθεωρητι¬ 
κής Βουλής των Ελλήνων του έτους 1975 (ΦΕΚ 23 Α'). 

6) Τη διάταξη της παρ. 6του άρθρου 16του Ν. 2592/98 
(ΦΕΚ 57 Α'). 

7) Τις αποφάσεις του Ελεγκτικού Συνεδρίου με τις οποί¬ 
ες έχουν επιδικασθεί ποσά ως διαφορά σύνταξης, υπέρ 
των συνταξιούχων Βουλευτών για το χρονικό διάστημα 
από 1.12.1991 - 31.12.1995 κατόπιν και των ρυθμίσεων 
δυνάμει της υπ’ αριθμ. 205561/6279/0022/28.8.1995 κοι¬ 
νής απόφασης των Υπουργών Δικαιοσύνης και Οικονομι¬ 
κών, οι οποίες εφαρμόσθηκαν και στους εν ενεργεία Βου¬ 
λευτές. 

8) Τις εκκρεμείς απαιτήσεις των τέως Βουλευτών και 
την ανάγκη ρύθμισης του τρόπου εξοφλήσεώς τους. 

9) Το γεγονός ότι από τις ρυθμίσεις της απόφασης αυ¬ 
τής προκαλείται συνολική δαπάνη σε βάρος του κρατικού 
προϋπολογισμού ύψους 6 δις περίπου , η οποία θα καλυ¬ 
φθεί με έκδοση ειδικής σειράς ομολόγων του Δημοσίου, 
αποφασίζουμε: 

1.- Ποσά που έχουν επιδικασθεί με αποφάσεις του Ελε¬ 
γκτικού Συνεδρίου ως διαφορά σύνταξης, υπέρ των συ¬ 
νταξιούχων Βουλευτών για το χρονικό διάστημα από 


1.12.1991 -31.12.1995, εξοφλούνται σε επτά (7) ισόποσες 
άτοκες εξαμηνιαίες δόσεις με ομόλογα λήξεως 2.1.2001, 
2.7.2001,2.1.2002, 2.7.2002, 2.1.2002,2.1.2003, 2.7.2003 
και 2.1.2004. 

2. - Τα ίδια χρηματικά ποσά και με τον ίδιο τρόπο εξό¬ 
φλησης καταβάλλονται και σε συνταξιούχους Βουλευτές 
που δεν έχουν ασκήσει έφεση στο Ελεγκτικό Συνέδριο. 

3. - Η ονομαστική αξία των ομολόγων δεν θα είναι μικρό¬ 
τερη των δέκα χιλιάδων (10.000) δραχμών. Χρηματικάπο- 
σά κάτω των 10.000 δραχμών θα χορηγηθούν σε μετρη¬ 
τά. 

Τα ομόλογα της ειδικής σειράς θα εκδοθούν από την 
Δ/νση Δημοσίου Χρέους Δ23 σε άϋλη μορφή και θα δια¬ 
τεθούν μέσω του Συστήματος των Αυλών Τίτλων (Σ.Α.Τ.) 
από την Τράπεζα της Ελλάδος στους δικαιούχους συνο¬ 
λικά μέσω του Τραπεζικού Συστήματος. 

4. - Τα παραπάνω ποσά υπόκεινται στις προβλεπόμενες 
από τις κείμενες διατάξεις κρατήσεις επί των συντάξεων, 
καθώς και σε φορολογία εισοδήματος κατά το ήμισυ 
(50%). 

Κατά την καταβολή της κάθε δόσης θα παρακρατείται 
ως προκαταβολή , έναντι οφειλόμενου φόρου εισοδήμα¬ 
τος, ποσοστό 20%. 

5. -Όσοι από τους ανωτέρω δεν συνταξιοδοτήθηκαν όλο 
το χρονικό διάστημα από 1.12.1991 - 31.12.1995, θα δι¬ 
καιωθούν μέρος των ως άνω οφειλομένων ποσών, ανάλο¬ 
γα με το χρόνο συνταξιοδοτήσεώς τους. Γ ια τον ακριβή 
υπολογισμό των οφειλόμενων ποσών κατά δικαιούχο επι¬ 
συνάπτεται πίνακας που εμφανίζει το κατά μήνα κατα¬ 
βλητέο ποσό και τους μήνες καταβολής του σε ονομαστι¬ 
κό ποσό, κρατήσεις και φορολογία εισοδήματος και κα¬ 
θαρό πληρωτέο ποσό και αποτελεί αναπόσπαστο τμήμα 
της παρούσας απόφασης. 

6. - Τα κατά τα ανωτέρω ποσά καταβάλλονται στους δι¬ 
καιούχους με την υπογραφή υπεύθυνης δήλωσης στην 
οποία θα αναφέρεται ότι δεν έχουν εισπράξει ούτε έχουν 
συμψηφίσει ούτε έχουν εκχωρήσει την απαίτησή τους αυ¬ 
τή, ότι αποδέχονται τις ρυθμίσεις της παρούσας απόφα¬ 
σης και ότι δεν έχουν καμιά άλλη απαίτηση εκ της αιτίας 
αυτής κατά το χρονικό διάστημα από 1.12.1991 - 
31.12.1995. 

Υποθέσεις που εκκρεμούν ενώπιον των δικαστηρίων για 
απαιτήσεις του ίδιου χρονικού διαστήματος, έκτης αιτίας 
αυτής τίθενται στο αρχείο, ελλείψει αντικειμένου συζητή- 
σεώςτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 103842 (3) 

Ορισμός Γραμματέα της Επιτροπής του άρθρου 7 του Ν. 

2331/95. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 7 του Ν. 2331/95 «Πρόληψη και κατα¬ 
στολή της νομιμοποίησης εσόδων από εγκληματικές δρα¬ 
στηριότητες». 

β) Του άρθρου 6 παράγραφος 3,4 καιδτου Ν. 2515/97, 
με το οποίο τροποποιούνται διατάξεις του Ν. 2331/95 
(Φ.Ε.Κ. Α' 154). 

γ) Του άρθρου 1 του Π.Δ. 401/96 «Περίοργανώσεως και 
λειτουργίας της Επιτροπής του άρθρου 7 του Ν. 2331/95 
(Φ.Ε.Κ. Α' 269). 

δ) Της αριθ. 2742/Β 103/24.1.97 απόφασης του Υπουρ¬ 
γού Εθνικής Οικονομίας και Οικονομικών με την οποία συ¬ 
γκροτήθηκε η Επιτροπή του άρθρου 7 του Ν. 2331/95. 

ε) Του άρθρου 29 Ατού Ν. 1558/85 «Κυβέρνηση και Κυ¬ 
βερνητικά Όργανα (Φ.Ε.Κ. Α' 137), το οποίο προστέθηκε 
με το άρθρο 27 του Ν. 2081/92 (Φ.Ε.Κ. Α' 154). 

στ) Την αριθ. 3318/2.9.97 απόφαση του Υπουργού Εθνι¬ 
κής Οικονομίας και Οικονομικών «περί ορισμού Γραμμα- 
τέατης Επιτροπής του άρθρου 7του Ν. 2331/95». 

2. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Ορίζουμε Γραμματέα της Επιτροπής του άρθρου 7 του 
Ν. 2331/95 τον Βασίλειο Σαρρή με βαθμό ΠΕ (Β') και ανα¬ 
πληρωτή την Μαρία Γεωργουλάκη με βαθμό ΔΕ (Α'), μό¬ 
νιμους υπαλλήλους του Υπουργείου Οικονομικών, όπως 
προβλέπεται από τις διατάξεις του άρθρου 6 παράγρα¬ 
φος 3 του Ν. 2515/97. 

Κατά τα λοιπά ισχύει η αρ. 2742/Β 1-3/24.1.97 απόφαση 
του Υπουργού Εθνικής Οικονομίας και Οικονομικών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Ιουνίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 2/41886/0022 (4) 

Καθιέρωση εργασίας, με αμοιβή πέραν της εβδομαδιαί¬ 
ας, υποχρεωτικής για εβδομήντα (70) υπαλλήλους 
διαφόρων κλάδων της κατηγορίας ΔΕ, της Διεύθυν¬ 
σης Ελέγχου Συντήρησης Έργων της Περιφέρειας 
Ανατολικής Μακεδονίας - Θράκης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρ. 18 του Ν. 2470/97 «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες συναφείς διατάξεις» όπως αυτό αντικαταστάθηκε 
απότοαρ. 15του Ν. 2592/1998. 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» που προστέθηκε με 
το άρθρο 27 του Ν. 2081/1992 και αντικαταστάθηκε με την 
παρ. 2α του αρ. 1 του Ν. 2469/1997. 

3. Τις διατάξειςτου Ν. 2503/1997. 

4. Τις 2030771/4262/0022/24.4.1997, 2090440/12741/ 

0022/23.12.1997, 2022941/2297/0022/7.4.1998 και 

2050742/5390/0022/28.7.1998 και 2/8803/0022/8.2.99 
εγκυκλίους του Γενικού Λογιστηρίου του Κράτους. 

5. Την ανάγκη απασχόλησης, πέραν της εβδομαδιαίας 
υποχρεωτικής εργασίας, 70 υπαλλήλων διαφόρων κλά¬ 
δων της κατηγορίας ΔΕ της Διεύθυνσης Ελέγχου Συντή¬ 
ρησης Έργων της Περιφέρειας Ανατολικής Μακεδονίας- 
Θράκης, κατά τις νυχτερινές ώρες των εργασίμων ημε¬ 


ρών Δευτέρα έως Παρασκευή, καθώς και τις νυχτερινές 
και ημερήσιες ώρες από την 22α βραδυνή μέχρι την 6η 
πρωινή και από την 6η πρωινή μέχρι την 22α βραδυνή των 
Κυριακών και εξαιρέσιμων ημερών, για την αντιμετώπιση 
εκτάκτων και επειγουσών αναγκών, όπως πλημμύρες, πα¬ 
γετοί, πυρκαγιές κ.λπ. στο Εθνικό Οδικό Δίκτυο της Περι¬ 
φέρειας αυτής. 

6. Την ύπαρξη εγγεγραμμένης πίστωσης για το σκοπό 
αυτό, στον φορέα 901 -46-063 και ΚΑΕ 0511 και 0512 του 
προϋπολογισμού της Περιφέρειας Ανατολικής Μακεδο- 
νίας-Θράκης, ύψους τριών εκατομμυρίων τετρακοσίων 
τριάντα χιλιάδων (3.430.000) δραχμών, σε βάρος της 
οποίας προκαλείται δαπάνη, ενός εκατομμυρίου εξακο- 
σίων δεκαπέντε χιλιάδων (1.615.000) δραχμών. 

7. Τον ορισμό ως υπευθύνου για τον έλεγχο και την πα¬ 
ρακολούθηση της προσφοράς υπερωριακής εργασίας 
των ανωτέρω υπαλλήλων, του Ιωάννη Φύρμπα Διευθυντή 
της Διεύθυνσης Ελέγχου Συντήρησης Έργων της Περι¬ 
φέρειας Ανατολικής Μακεδονίας - Θράκης(τηλ. 0531- 
21644). 

8. Την αριθ. 1039386/441/Α0006/21.4.2000 απόφαση 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

9. Την αριθ. 2/80345/0004/8.11.99 (ΦΕΚ 2040/Β7 
19.11.99) κοινή Υπουργική απόφαση για μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91, αποφασίζουμε: 

Καθιερώνουμε εργασία με αμοιβή πέραν της εβδομαδι¬ 
αίας υποχρεωτικής κατά τις νυχτερινές ώρες των εργασί¬ 
μων ημερών Δευτέρα έως Παρασκευή καθώς και τις νυ¬ 
χτερινές και ημερήσιες ώρες, από την 22η μέχρι 6η πρωι¬ 
νή και από την 6η πρωινή μέχρι την 22η βραδυνή των 
Κυριακών και εξαιρέσιμων ημερών, για το χρονικό διά¬ 
στημα από 1.7.2000 έως 31.12.2000 για εβδομήντα (70) 
υπαλλήλους διαφόρων κλάδων της κατηγορίας ΔΕ της 
Διεύθυνσης Ελέγχου Συντήρησης Έργων της Περιφέρει¬ 
ας Ανατολικής - Μακεδονίας Θράκης, με σύνολο ωρών 
για όλες τις περιπτώσεις υπερωριακής απασχόλησης των 
ανωτέρω υπαλλήλων, χιλίων εβδομήντα επτά (1.077) σύμ¬ 
φωνα με τον πίνακα προγραμματισμού υπερωριακής 
απασχόλησης της ανωτέρω Περιφέρειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2000 
Οι Γ ενικοί Γ ραμματείς 

Υπ. Εσωτερικών, Δημοσιονομικής Πολιτικής 
Δημ. Διοίκησης Υπ. Οικονομικών 

και Αποκέντρωσης 

ΑΛΕΞ. ΚΡΗΤΙΚΟΣ ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 2/42552/0022 (5) 

Τροποποίηση της 2/69792/0094/7.10.99 απόφασης 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 .-Τις διατάξειςτου άρθρου 2του Ν. 2685/99 «Κάλυψη 
δαπανών μετακινουμένων υπαλλήλων εντός και εκτός 
επικράτειας και άλλες διατάξεις». 

2.-Το Π.Δ. 95/96 «Οργανισμός του Ταμείου Παρακατα¬ 
θηκών και Δανείων» (ΦΕΚ 76 Α'). 

3. -Την αριθμ. 2/69792/0022/7.10.99 απόφασή μας «Τρο¬ 
ποποίηση της αριθμ. 2/60849/0094/13.9.99 απόφασης 
«Καθορισμός του ανώτατου αριθμού των επιτρεπόμενων 
ημερών παραμονής εκτός έδρας υπαλλήλων του Ταμείου 
Παρακαταθηκών και Δανείων». 

4. -Το αριθμ. 49891/29.5.2000 έγγραφο του Τ.Π. και Δα¬ 
νείων. 

5. -Το αριθμ. 2/42552/0094/9.6.2000 υπηρεσιακό σημεί¬ 
ωμα της Δ39-ΓΛΚ. 

6. -Την αριθμ. 10393 86/441/Α0006/21.4.2000 απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Οικονομικών». 

7. -Την αριθμ. 2/74260/0004/15.12.99 ΚΥΑ «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91». 

8. -Το γεγονός ότι δεν προκαλείται επιπλέον δαπάνη σε 
βάροςτου Π/Υτου Ταμείου Παρακαταθηκών καιΔανείων, 
από την απόφαση αυτή, αποφασίζουμε: 

Τροποποιούμε την αριθμ. 2/60849/0094/13.9.99 από¬ 
φασή μας, όπως τροποποιήθηκε με την αριθμ. 2/69792/ 
0094/7.10.1999 όμοια και καθορίζουμε ως ανώτατο αριθ¬ 
μό των επιτρεπομένων κατά μήνα και κατ’ έτος ημερών 
μετακίνησης εκτός έδρας, για ένα (1) δικηγόρο της Κε¬ 
ντρικής Υπηρεσίας του Ταμείου Παρακαταθηκών και Δα¬ 
νείων τις δέκα πέντε (15) ημέρες και εκατόν είκοσι (120) 
ήμερες αντίστοιχα. 

Η αριθμ. 2/69792/0094/7.10.1999 καταργείται. 

Η απόφαση αυτή ναδημοσιευτείτην Εφημερίδα της Κυ- 
βερνήσεως. 

Αθήνα, 30 Ιουνίου 2000 

Ο Γενικός Γραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-Φ- 

Αριθ. Β2/528 (6) 

Διορισμός μέλους Δ.Σ. του Ιδρύματος Κρατικών Υποτρο¬ 
φιών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 2α του άρθρου 2 του 
Π.Δ. 321/24.12.1999 (ΦΕΚ Α7306/99) «Οργανισμός του 
Ιδρύματος Κρατικών Υποτροφιών (Ι.Κ.Υ.)». 

2. Τις διατάξεις της παραγράφου 2 του άρθρου 2 του Ν. 
2158/1993 (ΦΕΚ Α'/109/1993) «Εκσυγχρονισμός του 
Ιδρύματος Κρατικών Υποτροφιών (Ι.Κ.Υ.) και άλλες δια¬ 
τάξεις». 

3. Την αριθ. Β2/3508/20.5.1997 (ΦΕΚ 451 τ.Β'/ 
30.5.1997) απόφαση της Υπουργού Εθνικής Παιδείας και 
Θρησκευμάτων «Διορισμός μελών Δ.Σ. του Ιδρύματος 
Κρατικών Υποτροφιών». 

4. Την από 10.12.1999 αίτηση απαλλαγής από τα καθή¬ 
κοντα του μέλους Δ.Σ. του Ι.Κ.Υ. του Γαλανή Ευστρατίου, 
διορίζουμε ως τακτικό μέλος του Διοικητικού Συμβουλί¬ 
ου του Ιδρύματος Κρατικών Υποτροφιών (Ι.Κ.Υ.) τον 
Καρτάλη Γεώργιο, Καθηγητή του ΔΠΘ, μέχρι σήμερα 
αναπληρωματικό μέλος του Δ.Σ., για το υπόλοιπο της θη¬ 
τείας (μέχρι 29.5.2001) του παραιτηθέντος τακτικού μέ¬ 
λους Γαλανή Ευστρατίου, Καθηγητή του Ε.Μ. Πολυτε¬ 
χνείου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-Φ- 

Αριθ. Υ4δ/οικ. 8376 (7) 

Τροποποίηση και συμπλήρωση Υπουργικής Απόφασης Κα¬ 
θορισμού Εφημερίας Νοσοκομείων Περιοχής Αττικής. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2519/97 (ΦΕΚ 165 Α'/21.8.97) 

2. Τις διατάξεις του άρθρου 1 παρ. 2 του Ν. 260/1976 
«Περί αντικατάστασης του Ρυθμιστικού Κέντρου κ.λπ.» 
(ΦΕΚ25 Α77.2.76). 

3. Τις διατάξεις του άρθρου 52 παρ. 5 του Ν. 2071/92 
(ΦΕΚ 123/Α792). 

4. Τις διατάξεις του Ν. 2496/97 (ΦΕΚ 38/Α797)και το γε¬ 
γονός ότι από την εφαρμογή της παρούσας απόφ. δεν 
προκαλείται επιπλέον δαπάνη σε βάρος του Κρατικού 
Προϋπολογισμού. 

5. Την αρ. 2850/18.4.2000 (ΦΕΚ 565/Β720.4.2000) Από¬ 
φαση «Περί ανάθεσης αρμοδιοτήτων στους Υφυπουρ¬ 
γούς Υγείας και Πρόνοιας Χρ. Σπυράκη και Δ. Θάνο. 

6. Την αριθμ. Υ4β/3357/Φ.2/12.4.94 (ΦΕΚ 290/Β7 
20.4.94) Απόφασή μας «Περί καθορισμού Εφημερίας Νο¬ 
σοκομείων περιοχής Αττικής». 

7. Τις αριθμ. Υ4β/3684/10.5.96 (ΦΕΚ 429 Β75.6.96) και 
Υ4β/10610/Φ.2/1.9.1997 (ΦΕΚ 784/Β71.9.97) Τροποποιη- 
τικές Αποφάσεις, αποφασίζουμε: 

Τροποποιούμε και συμπληρώνουμε την αριθμ. Υ4β/ 
10610/Φ. 2/1.9.97 απόφασή μας και ορίζουμε τα παρακάτω: 

Το ΝΙΜΤΣ εφημερεύει σε 24ωρη βάση με την Β' ομάδα 
εφημερίας των Νοσοκομείων Αθηνών και δέχεται διαγνω- 
σμένα περιστατικά που προέρχονται από το Νοσοκομείο 
Ευαγγελισμός. 

Κατά τα λοιπά ισχύει η αριθ. Υ4β/10610/Φ.2/97 Υπουρ¬ 
γική Απόφαση καθώς και οι παράγραφοι Γ, Δ., Ε.,Ζ., Ο., I., 
ΙΑ., ΙΒ., ΙΓ., ΙΔ., ΙΕ., ΙΣΤ., της αριθμ. Υ4β/3357/Φ.2/12.4.94 
Υπουργικής Απόφασης, καθώς και η αριθμ. Υ4β/3684/ 
Φ.2/10.5.96 απόφαση. 

Κάθε άλλη απόφαση καταργείται. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως και ισχύει δύο μέρες από τη δημοσίευσή της. 

Αθήνα, 3 Ιουλίου 2000 

Η ΥΦΥΠΟΥΡΓΟΣ 

ΧΡΙΣ. ΣΠΥΡΑΚΗ 
-Φ- 

Αριθ. 19826 Φ. 109/1 (8) 

Καθορισμός της διαδικασίας και των αρμοδίων οργάνων 
επιβολής στους εμπρηστές δασών διοικητικού προ¬ 
στίμου και αναπροσαρμογή αυτού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ-ΓΕΩΡΠΑΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 26 παρ. 3 του Ν. 2800/2000 «Αναδιάρ- 

θρωση Υπηρεσιών Υπουργείου Δημόσιας Τάξης, σύστα¬ 
ση Αρχηγείου Ελληνικής Αστυνομίας και άλλες διατά¬ 
ξεις» (ΦΕΚ41/Α'). 

β. Του άρθρου 11 του Ν. 2362/1995 «Περί Δημοσίου Λο¬ 
γιστικού, ελέγχου των δαπανών του Κράτους και άλλες 
διατάξεις» (ΦΕΚ247/Α'). 

γ. Του άρθρου 3 παρ. 1 του Ν.Δ. 356/1974 «Περί Κωδι¬ 
κός Εισπράξεως Δημοσίων Εσόδων» (ΦΕΚ 90/Α'). 

δ. Του άρθρου 17παρ. 14του Ν. 2753/1999 «Απλοποιή¬ 
σεις και ελαφρύνσεις στη φορολογία εισοδήματος και άλ¬ 
λες διατάξεις» (Α' 249). 

ε. Του Π.Δ. 16/1989 « Κανονισμός Λειτουργίας Δημό¬ 
σιων Οικονομικών Υπηρεσιών (Δ.Ο.Υ.) και των Τοπικών 
Γ ραφείων και καθήκοντα υπαλλήλων αυτών» (ΦΕΚ 6/Α' 
όπως αντικαταστάθηκε, τροποποιήθηκε και ισχύει σήμε¬ 
ρα. 

στ. Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27του Ν. 20-81/1998 (Α' 154) και αντικαταστάθηκε 
με το άρθρο 1 παρ. 2 Ατού Ν. 2469/1997 (Α'38). 

ζ. Της υπ’ αριθ. 1039386/441/Α 0006/21.4.2000 Κοινής 
Απόφασης του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (Β' 571). 

η. Της υπ’ αριθ. 353.001/13.4.2000 Κοινής Απόφασης 
του Πρωθυπουργού και Υπουργού Γεωργίας «Ανάθεση 
αρμοδιοτήτων στους Υφυπουργούς Γεωργίας Ευάγγελο 
Αργύρη και Φώτη Χατζημιχάλη» (Β' 566). 

2. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

3. Την ανάγκη λήψης προληπτικών μέτρων αποτροπής 
των δασικών πυρκαγιών, αποφασίζουμε: 

Άρθρο 1 

Διαδικασία - Αρμόδια όργανα επιβολής προστίμου - 
Αναπροσαρμογή 

1. Σε όποιον από πρόθεση ή αμέλεια προξενεί πυρκαγιά 
σε δάσος, κατά την έννοια του άρθρου 3 παρ. 1 και 3 του 
Ν. 998/1979, πέραν των ποινικών κυρώσεων που προβλέ- 
πονται από τις διατάξεις των άρθρων 265 και 266 παρ. 2 
του ποινικού κώδικα, επιβάλλεται και το προβλεπόμενο 
από τις διατάξεις του άρθρου 26 παρ. 3 του Ν. 2800/2000 
διοικητικό πρόστιμο, το κατώτατο όριο του οποίου ανα¬ 
προσαρμόζεται σε πεντακόσιες χιλιάδες (500.000) δραχ¬ 
μές. 

2. Ο Διοικητής της αρμόδιας κατά τόπον Πυροσβεστι¬ 
κής Υπηρεσίας, αμέσως μόλιςπεριέλθεισεγνώσητου,το 
γεγονός ότι κάποιος απέκτησε, κατά το άρθρο 72 Κ.Π.Δ., 
την ιδιότητα του κατηγορούμενου για πράξεις της προη¬ 
γούμενης παραγράφου, κινεί τη διαδικασία έκδοσης από¬ 
φασης επιβολής διοικητικού προστίμου, υποβάλλοντας, 
ιεραρχικά, προς τον αρμόδιο για θέματα διοικητικής υπο¬ 
στήριξης Υπαρχηγότου Πυροσβεστικού Σώματος, το φά¬ 
κελο με όλα τα σχετικά στοιχεία της υπόθεσης, στον 
οποίο περιλαμβάνεται και έγγραφη πρόταση για το ύψος 
του προστίμου. Όλοι οι ιεραρχικά Προϊστάμενοι μέχριτον 
Υπαρχηγό διατυπώνουν εγγράφως τη γνώμη τους για το 
ύψος του προστίμου. Ο Υπαρχηγός εκδίδει, εντός δέκα 
(10) ημερών, αφ’ ότου παραλάβειτο σχετικό φάκελο, αι¬ 
τιολογημένη απόφαση επιβολής διοικητικού προστίμου, 
η οποία επιδίδεται στον κατηγορούμενο κατά τον Κ.Π.Δ. 


Κατά της απόφασης επιβολής προστίμου επιτρέπεται η 
άσκηση προσφυγής, εντός είκοσι (20) ημερών, ενώπιον 
του Αρχηγού του Πυροσβεστικού Σώματος. Η προσφυγή 
κατατίθεται στην αρμόδια κατά τόπον Πυροσβεστική 
Υπηρεσία ή αποστέλλεται απ’ ευθείας στον Αρχηγό Πυ¬ 
ροσβεστικού Σώματος, ο οποίος αποδέχεται, εν όλω ή εν 
μέρει, ή απορρίπτει την προσφυγή και διαβιβάζει τον οι¬ 
κείο φάκελο της υπόθεσης στον Υπαρχηγό για τροποποί¬ 
ηση της απόφασης, εφόσον συντρέχει περίπτωση. Ο 
Υπαρχηγός, αν παρέλθει άπρακτη η προθεσμία για την 
άσκηση της προσφυγής ή, σε περίπτωση απόρριψης αυ¬ 
τής, συντάσσει τίτλο είσπραξης, σύμφωνα με τις διατά- 
ξειςτου άρθρου 55του Π.Δ. 16/1989 (Α'6), που αποστέλ- 
λεται για βεβαίωση στη Δ.Ο.Υ. φορολογίας του οφειλέτη. 

3. Το επιβαλλόμενο διοικητικό πρόστιμο αποτελεί δη¬ 
μόσιο έσοδο υπό Κ.Α.Ε. 3739 και εισπράττεται, σύμφωνα 
με τις διατάξεις του Κώδικα Εισπράξεως Δημοσίων Εσό¬ 
δων. 

4. Πρόστιμο μέχρι πεντακοσίων χιλιάδων (500.000) 
δραχμών καταβάλλεται εφάπαξ. Μεγαλύτερο πρόστιμο 
καταβάλλεται σε δέκα (10) ισόποσες μηνιαίες δόσεις, το 
ποσό κάθε μιας εκ των οποίων δε μπορεί να είναι μικρότε¬ 
ρο των διακοσίων χιλιάδων (200.000) δραχμών. Η προθε¬ 
σμία άσκησης και η άσκηση ενδίκων μέσων ή βοηθημάτων 
ενώπιον των Διοικητικών Δικαστηρίων δεν αναστέλλουν 
την εκτέλεση της απόφασης βεβαίωσης του προστίμου. 

5. Σε περίπτωση που οφειλέτης του επιβαλλόμενου δι¬ 
οικητικού προστίμου αθωωθεί με αμετάκλητη δικαστική 
απόφαση, το καταβληθέν πρόστιμο επιστρέφεται άτοκα, 
σύμφωνα με τις διατάξεις της παρ. 1 του άρθρου 98 του 
Π.Δ. 16/1989. 

Άρθρο 2 

Κριτήρια προσδιορισμού του ύψους του προστίμου. 

Γιατονπροσδιορισμότου ύψουςτου επιβαλλόμενου δι¬ 
οικητικού προστίμου λαμβάνονται υπόψη και συνεκτιμώ- 
νται ιδίως: α) το είδος και ο βαθμός υπαιτιότητας του κα¬ 
τηγορούμενου, β) τα κίνητρα, γ) η υποτροπή για τις πρά¬ 
ξεις εμπρησμού δάσους, δ) το είδος, η σπουδαιότητα και 
το μέγεθος της καμένης έκτασης, ε) το ύψος και το είδος 
των ζημιών, όπως εκτιμώνται από τον αρμόδιο Δασάρχη, 
στ) ο χρόνος, το προσωπικό και τα μέσα που διατέθηκαν 
για την κατάσβεση της πυρκαγιάς, ζ) η συμμετοχή του κα¬ 
τηγορούμενου σε οργανωμένη εγκληματική δράση 
εμπρησμού δάσους, η) ο αριθμός και το είδος των απει¬ 
λούμενων από την πυρκαγιά εννόμων αγαθών και θ) οι θε¬ 
τικές πληροφορίες του κατηγορούμενου προς τις αρμό¬ 
διες Αρχές για την ανακάλυψη και σύλληψη άλλων συμ¬ 
μέτοχων στις ίδιες πράξεις. Στους υπαίτιους δασικών 
πυρκαγιών που προκαλούνται από χώρους απορριμμά¬ 
των, το ύψος του προστίμου που κατ’ ελάχιστον επιβάλ¬ 
λεται είναι 2.000.000 δραχμές. Οι διατάξεις των άρθρων 
45-47 Π.Κ. για τον καθορισμό του ύψους της ποινής σε 
συμμέτοχους σε αξιόποινη πράξη εφαρμόζονται αναλό- 
γως και για τον καθορισμό του ύψους του διοικητικού 
προστίμου που επιβάλλεται στους συμμέτοχους στον 
εμπρησμό δάσους. 

Άρθρο 3 
Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Η παρούσα απόφαση να δημοσιευτεί στην Εφημερίδα 
της Κυβέρνησης. 

Αθήνα, 27 Ιουνίου 2000 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΓΕΩΡΓΙΑΣ 

ΓΕΩΡΓΙΟΣ ΔΡΥΣ ΦΩΤΗΣ ΧΑΤΖΗΜΙΧΑΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. ΔΔΟ/Φ. 101.22/6942 (9) 

Συμπλήρωση απόφασης μεταβίβασης αρμοδιοτήτων 
στο Γενικό Γραμματέατου Υπουργείου Αιγαίου. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Των άρθρων 25 και29του Ν. 1558/85 «Κυβέρνηση και 
Κυβερνητικά Όργανα» (ΦΕΚ 137/Α), όπως συμπληρώθη¬ 
κε και τροποποιήθηκε (άρθρ. 27του Ν. 2081 (ΦΕΚ 154/Α). 

β) Του άρθρ. 81 του Ν. 1892/90 «Για τον εκσυγχρονισμό 
και την ανάπτυξη και άλλες διατάξεις» (ΦΕΚ 101 /Α). 

γ) Του άρθρ. 27 του Ν. 2081/92 (ΦΕΚ 154/Α/92), με το 
οποίο προστέθηκε το άρθρο 29Α στον Ν. 1558/85 και τρο¬ 
ποποιήθηκε με το άρθρο 1 του Ν. 2469/97. 

δ) Του Π.Δ. 1/1986 «Καθορισμός αρμοδιοτήτων του 
Υπουργείου Αιγαίου» (ΦΕΚ 1/Α). 

ε) Του Π.Δ. 195/1986 «Οργάνωση, διάρθρωση και λει¬ 
τουργία των Υπηρεσιών ΠΣΕΑ του Υπουργείου Αιγαίου» 
(ΦΕΚ78/Α). 

στ) Του Π.Δ. 359/1986 «Οργανισμός Υπουργείου Αιγαί¬ 
ου» (ΦΕΚ 158/Α), όπως συμπληρώθηκε με το Π.Δ. 410/99 
(ΦΕΚ 143/Α/91). 

2. Την αριθ. 8555/27-11-90 κοινή απόφαση των Υπουρ¬ 
γών Προεδρίας της Κυβέρνησης και Αιγαίου, σχετικά με 
τις «Πράξεις και έγγραφα του Υπουργείου Αιγαίου, που 
εξαιρούνται από τους περιορισμούς της διάταξης του άρ¬ 
θρου 81 παρ. 1 του Ν. 1892/90 (ΦΕΚ741/Β). 

3. Την αριθ. πρωτ. ΔΔΟ/Φ. 101.22/2205/8-3-99 (ΦΕΚ 
209/Β/99) απόφαση του Υπουργείου Αιγαίου σχετικά με 
τη «Μεταβίβαση αρμοδιοτήτων στον Γ ενικό Γ ραμματέα, 

στους Προϊσταμένους Δ/νσεων και Τμημάτων.» 

όπως τροποποιήθηκε και συμπληρώθηκε με τις αριθ. 
πρωτ. ΔΔΟ/Φ. 101.22/11466/7.11.99 (ΦΕΚ 2037/Β/99 και 
ΔΔΟ/Φ. 181.22/4724/8.5.2000 (ΦΕΚ 6511/Β/2000) όμοιες 
αποφάσεις. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Συμπληρώνουμε την αριθ. πρωτ. ΔΔΟ/Φ.101.22/ 
2205/8.3.99 (ΦΕΚ 209/Β/99) απόφασή μας, όπως τροπο¬ 
ποιήθηκε και συμπληρώθηκε με τις αριθ. πρωτ. ΔΔΟ/Φ. 
101.22/11466/7.11.99 (ΦΕΚ 2037/Β/99 και ΔΔΟ/Φ. 
181.22/4724/8.5.2000 (ΦΕΚ 6511/Β/2000) αποφάσεις 
μας και μεταβιβάζουμε στον Γενικό Γραμματέα του 
Υπουργείου Αιγαίου και «Τηντροποποίηση δρομολογίων 
πλοίων που εκτελούν ελεύθερα ή επιδοτούμενα (άγονα) 
δρομολόγια, εφόσον δεν προκαλείται πρόσθετη δαπά¬ 
νη». 

2. Από την παρούσα απόφαση δεν προκαλείται δαπάνη 
σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 4 Ιουλίου 2000 

Ο ΥΠΟΥΡΓΟΣ 

ΝIΚΟΣ ΣΗΦΟΥΝΑΚΗΣ 
-♦- 

Αριθ. 8670 (10) 

Σύσταση Νομικού Προσώπου Δημοσίου Δικαίου στο Δή¬ 
μο Λεωνιδίου Νομού Αρκαδίας με την επωνυμία 
«Αθλητικός Οργανισμός Δήμου Λεωνιδίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του Ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης» 
(ΦΕΚ244/Α). 

2. Τις διατάξεις των άρθρων 198, 199, 200 παρ. 1,3 και 
4, 203 και 204 του Δημοτικού και Κοινοτικού Κώδικα 
Π.Δ/τος 410/1995 (ΦΕΚΑ'231). 

3. Τις διατάξεις των άρθρων 1,2 και 6 του Ν. 2503/1997 
(ΦΕΚ 107/Α /30.5.1997) που αφορά τη διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

4. Τις διατάξεις του άρθρου 27 του Ν. 2081/1992 με τις 
οποίες προστέθηκε νέο άρθρο 29Ατου Ν.1 558/85 «Κυ¬ 
βέρνηση και Κυβερνητικά Όργανα». 

5. Την αριθ. 167/2000 απόφαση του Δημοτικού Συμβου¬ 
λίου Λεωνιδίου που αφοράτη σύσταση στο Δήμο Νομικού 
Προσώπου Δημοσίου Δικαίου με την επωνυμία «Αθλητι¬ 
κός Οργανισμός Δήμου Λεωνιδίου». 

6. Την αριθμ.10412/31.12.1997 απόφαση του Γενικού 
Γ ραμματέα Περιφέρειας Πελοποννήσου «Ανάθεση αρμο¬ 
διοτήτων και ασκήσεων αυτών κατ’ εντολή στο Διευθυντή 
Δ/νσης Αυτοδιοίκησης και Αποκέντρωσης», αποφασίζου¬ 
με: 

1. Συνιστούμε στο Δήμο Λεωνιδίου Νομού Αρκαδίας 
ίδιο Νομικό Πρόσωπο δημοσίου δικαίου με την επωνυμία 
«Αθλητικός Οργανισμός Δήμου Λεωνιδίου». 

2. Σκοπός του Νομικού αυτού Προσώπου είναι: 

α) Η δημιουργία και λειτουργία αθλητικών κέντρων και 
γυμναστηρίων χώρων αθλοπαιδιών και γυμναστικής έτσι 
που να καλύπτονται οι αυξημένες ανάγκες για άθληση 
των συμπολιτών μας και ιδιαίτερα των νέων. 

β) Η ανάπτυξη μαζικού αθλητισμού 

γ) Η καλλιέργεια των σωματικών και πνευματικών ικα¬ 
νοτήτων,η καλλιέργεια φίλαθλου συναγωνιστικού πνεύ¬ 
ματος, μακριά από φανατισμούς, ανταγωνισμούς και κερ¬ 
δοσκοπικούς στόχους, η κοινωνικοποίηση των συμπολι¬ 
τών μας. 

3. Πόροι του Νομικού Προσώπου είναι: 

α) Η ετήσια επιχορήγηση από το Δήμο ποσού 500.000 
δρχ. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών, οργανισμών, σωματείων και 
από εκδηλώσεις. 

δ) Οι εισπράξεις από το αντίτιμο των παρεχόμενων 
πραγμάτων ή υπηρεσιώντου. 
ε) Οι πρόσοδοι από την περιουσία του. 
στ) Οποιαδήποτε άλλη παροχή ή νόμιμη πρόσοδος. 

4. Το Νομικό Πρόσωπο εκπροσωπείται στα Δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

5. Με την παρούσα απόφαση προκαλείται ετήσια δαπά¬ 
νη σε βάρος του προϋπολογισμού του Δήμου Λεωνιδίου 
που ανέρχεται στο ποσό των 500.000 δρχ. 

Η απόφαση αυτή να δημοσιευτεί στην Εφημερίδα της 
Κυβέρνησης. 

Τρίπολη, 28 Ιουνίου 2000 

Με εντολή Γενικού Γραμματέα Περιφέρειας 
Η Προϊσταμένη της Διεύθυνσης 
ΕΥΑΓΓΕΛΙΑ ΚΑΤΣΑΪΤΗ 


( 11 ) 

Χορήγηση άδειας λειτουργίας Μονάδος Φροντίδας Ηλι¬ 
κιωμένων στην Εταιρεία με την επωνυμία «ΧΡ. ΣΤΑΦΥ- 
ΛΑ - Α. ΛΟΥΚΟΠΟΥΛΟΥ Ο. Ε.». 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 

Με τη 2452/27.6.2000 απόφαση του Νομάρχη Ανατολι¬ 
κής Αττικής, που εκδόθηκε σύμφωνα με τις διατάξεις της 
αριθρ. Π4β/οικ. 3176/29.5.96 Υπουργικής Απόφασης, χο¬ 
ρηγήθηκε άδεια λειτουργίας Μονάδος Φροντίδας Ηλι¬ 
κιωμένων κερδοσκοπικού χαρακτήρα στην Εταιρεία «ΧΡ. 
ΣΤΑΦΥΛΑ - Α. ΛΟΥΚΟΠΟΥΛΟΥ Ο.Ε.», δυναμικότητας 22 
κλίνων και στο κτίριο που βρίσκεται στην οδό Εθνικής 
Αντιστάσεως 70 στον Γέρακα Αττικής. 

Ο Νομάρχης κ.α.α. 

Ο Βοηθός Νομάρχη 
Γ. ΞΗΝΤΑΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θ 1.0Γ 
θ-ιτιηΜ: ννθΙυηΊ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































